
 4.8.2017
 BG
 Официален вестник на Европейския съюз
 L 203/4
 РЕГЛАМЕНТ ЗА ИЗПЪЛНЕНИЕ (ЕС) 2017/1414 НА КОМИСИЯТА
 от 3 август 2017 година
 за изменение на приложение I към Регламент (ЕО) No 798/2008 по отношение на вписванията за бившата югославска република Македония, Съединените щати, Южна Африка и Зимбабве в списъка на третите държави, територии, зони или компартменти, от които са разрешени вносът и транзитът през Съюза на някои стоки от домашни птици, във връзка с високопатогенната инфлуенца по птиците
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, параграф 1, първа алинея и параграф 4 и член 9, параграф 4, буква в) от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1, член 24, параграф 2 и член 25, параграф 2 от нея,
 като има предвид, че:
 (1)
 В Регламент (ЕО) No 798/2008 на Комисията (3) се определят изисквания за ветеринарно сертифициране при внос в Съюза и транзитно преминаване през неговата територия, включително съхраняването по време на транзит, на домашни птици и продукти от домашни птици („стоките“). В него се предвижда, че стоките могат да бъдат внасяни на територията на Съюза и да преминават транзитно през нея само от третите държави, територии, зони или компартменти, изброени в колони 1 и 3 от таблицата в част 1 от приложение I към регламента.
 (2)
 В Регламент (ЕО) No 798/2008 също така се установяват условията, при които дадена трета държава, територия, зона или компартмент следва да се смята за свободна/свободен от високопатогенна инфлуенца по птиците.
 (3)
 Бивша югославска република Македония фигурира в част 1 от приложение I към Регламент (ЕО) No 798/2008 като трета държава, от която вносът в Съюза и транзитното преминаване на някои стоки от домашни птици през неговата територия са разрешени за цялата ѝ територия.
 (4)
 На 28 януари 2017 г. бивша югославска република Македония потвърди наличието на високопатогенна инфлуенца по птиците от подтип H5N8 в стопанство за домашни птици на своя територия. Заради потвърденото огнище на високопатогенна инфлуенца по птиците територията на бивша югославска република Македония вече не може да бъде считана за свободна от тази болест и ветеринарните органи на бивша югославска република Македония вече не са в състояние да сертифицират пратки с месо от домашни птици за консумация от човека, предназначени за внос в Съюза или транзитно преминаване през неговата територия. Поради това е целесъобразно в част 1 от приложение I към Регламент (ЕО) No 798/2008 да се посочи датата, от която въпросната трета държава вече не може да се разглежда като свободна от високопатогенна инфлуенца по птиците.
 (5)
 След появата през януари 2017 г. на огнището на високопатогенна инфлуенца по